da da da az nl da en da da da da da de da da en da pt da en da da da da da da de da da da da da da da da da da da da da en nb da da da da da az da da da da de da da nb es es da da it de da da da de da da da ru es da da de da da nb en es da da it de da sv da it de da da da it de da nb da it de da da da it de da da da it de da da en sv fr de de fr fr fr sv da da sv da da sv da da da da da da da da nb pl de da da da da da da da da en da pl da da da da sv de sv da de da da da da da de nl nn en de da nl
Kampen for Brugsen i Uvelse | Hillerød Bibliotekerne
Af Simon Schultz van Engeland
I 114 år har det været muligt at købe sine dagligvarer i Uvelse, men i de senere år har den historiske brugs haft trange kår.
Bygningen på Uvelse Byvej 1 har siden 28. september 1906 lagt lokaler til den lokale brugs, eller brugsforening, som det hed ved oprettelsen. Siden da er den blevet udvidet af flere omgange, og kørte i mange år som en god forretning, men i de seneste år har det knebet med økonomien. Slangerup Brugsforening, der har drevet Dagli’Brugsen i Uvelse, planlagde derfor en nedlukning af butikken og satte bygningerne til salg i sommeren 2020.
I tidernes morgen var det også lokale ildsjæle, der fik stablet butikken på benene. Det var den 38-årige landmand Christian Christiansen fra Bøllemosegård, der i januar 1906 indbød til stiftende generalforsamling for brugsforeningen. Kort efter købte foreningen grunden ved Uvelse Byvej 1 for 400 kroner, et beløb der i dag ville svare til omkring 28.000 kroner. Træskomanden i Uvelse, Niels Peter Nielsen, gravede kælder og grund ud for 25 kroner, mens en murer fra Lillerød lagde stenene. 15. juli var der rejsegilde.
Til åbningen i september samme år, havde bestyrelsen været i København og bestille varer. Varerne kom med Slangerupbanen, der åbnede samme år, til Lindholm station, hvor de med hestevogn blev transporteret til Uvelse. Blandt den første sending varer var hele 232 liter Oxford Cognac og et anker med 41 liter hvid rom. Ud af en annonce fra Frederiksborg Amtstidende indrykket tre dage før åbningsdagen 28. september, fremgik det da også, at man satsede på storindkøb:
”Foreningens formål er ved fællesindkøb at skaffe sine medlemmer gode varer til den billigere pris, der kan haves ved indkøb i større partier”
Brugsens lokaler viste sig hurtigt at være for små, så der blev af flere omgange udvidet og bygget til. Blandt andet blev der i 1925 tilkøbt mere jord, så man kunne tilføje et tankanlæg. Samme år blev der også lagt el ind, som blandt andet skulle drive en kaffekværn. Særligt i 1960’erne var der gang i butikken. I 1962 kom to elektroniske vidundere til Uvelse, da uddeler Leif Busk investerede i butikkens første dybfryser, og i samme ombæring den første regnemaskine.
Foto fra Brugsens 75 års jubilæum. I midten ses Olga Andreasen, der var Brugsens første kunde som 13-årig. Til højre for hende står daværende uddeler Leif Busk. Fotograf: Ukendt/Frederikssund lokalhistoriske arkiver Slangerup arkiv
I 1969 skulle man have en større parkeringsplads og flyttede derfor tankanlægget til den placering, som det har den dag i dag. I 1970 blev butiksarealet udvidet og nåede op på 210 kvadratmeter. To år senere lagde brugs og tankanlæg kulisse til flere scener i filmen ”Manden fra Svanegården”, der blandt andet havde store stjerner som Karl Stegger, Arthur Jensen og Susse Wold på rollelisten. Filmen var instrueret af Ib Mossin og baseret på en roman af Morten Korch.
Fra filmen "Manden på Svanegården", 1972. Skuespilleren Palle Huld ved Uvelse Brugs. Foto: Frederikssund lokalhistoriske arkiver Slangerup arkiv/Nordisk Film
Skuespilleren Karl Stegger ved Uvelse Brugs. Foto: Frederikssund lokalhistoriske arkiver Slangerup arkiv/Nordisk Film
Uvelse Brugs har flere gange gennem tiden været lukningstruet. Blandt andet i midten af 1990’erne, hvor bycentre og store varehuse bulrede frem. Butikken fik dog en livline i form af lukkeloven fra 1995, der betød, at mindre butikker som Uvelse Brugs kunne holde åbent i weekenden, mens de store konkurrenter måtte holde lukket. Den øgede omsætning betød, at brugsen i 2005 havde råd til en gennemgribende renovering, der bragte butiksarealet op på 340 kvadratmeter.
"Vi skiftede alt inventar, undtagen køl og frys, ud sidste år, og det var tiltrængt. Det lignede for meget en rigtig gammel brugs. Kunderne tog det ikke bare pænt, mens ombygningen stod på - der var også dem, der sagde til os, at nu gik de hjemme et par dage, så hvis der var noget, de kunne hjælpe med, så måtte vi sige til," fortalte den daværende uddeler, Hans Rasmussen, til avisen Hillerød Posten i 2006.
Dele af artiklen er baseret på oplysninger fra en lokalhistorisk artikel skrevet af Erik Hansen og trykt Ejegod Tidende i forbindelse med Brugsens 100 års jubilæum.
Brugsen i 1975. Fotograf: Anne Sophie Rubæk Hansen/Lokalhistorisk Arkiv, Hillerød Bibliotekerne
Litteratur, foredrag og debat
Mordet i Favrholm: Et 5.500 år gammelt mysterium
Spændende foredrag med arkæolog Pernille Pantmann fra Museum Nordsjælland. Pernille har speciale i m
65 år siden: Da Dronning Elizabeth besøgte Hillerød
I 1957 var der særdeles prominent besøg i Hillerød, da for nyligt afdøde Dronning Elizabeth kom på besøg med sin mand prins Phillip. Lokalhistorisk Arkiv har netop digitaliseret flere billeder fra besøget
Slægtsforskningscafé: Gå på opdagelse i din families historie
Er DU nysgerrig på HVEM DU og ikke mindst hvem din familie er? Hvor stammer du fra? – Har du en fæll
Litteratur, foredrag og debat
Til Arkivernes Dag 2022 kan vi løfte sløret for flere spændende projekter. Der er blandt andet ferni
Hoffotografen fra Hillerød var 3D-pionér
Mange har den fejlagtige opfattelse, at 3-D er noget, der blev opfundet i går. Men allerede midt i 1800’tallet optog datidens dygtige fotografer stereobilleder, og Peter Elfelt er ingen undtagelse.
Vi kan takke grosserer Francis James Zachariae (1852-1936) for den storslåede udsigt, der er fremtidssikret fra Hillerøds højeste punkt, Skansebakken i Hillerød Øst, hvor man 80 meter over havet i godt vejr kan se til Kullen i Sverige
På skovtur med hoffotografen
Kgl. Hoffotograf Peter Elfelt (1866-1931) fik sin uddannelse hos Carl Rathsach i Slotsgade 41 i Hillerød. Efter uddannelse flyttede Elfelt i 1883 til København, hvor han i løbet af få år blev Danmarks førende fotograf.
Elfelt og geniet fra Nellerød
Hoffotografen Peter Elfelt havde et særpræget, men også særdeles lukrativt samarbejde med snedkeren Jens Poul Andersen fra Nellerød
Kgl. Hoffotograf Peter Elfelt, som havde sin barndom, ungdom og gode uddannelsesår i Hillerød 1867-1883, elskede at se sig selv på fotografier.
Den kongelige hoffotograf fra Hillerød
Henover sommeren dykker Lokalhistorisk Arkiv ned i hoffotografen Peter Elfelts liv. Elfelt, der voksede op i Hillerød, er aktuel på grund af en ny udstilling på Det Kongelige Bibliotek, samt en digitalisering af mere end 200.000 af Peter Elfelts fotografier
Det kan du på biblioteket
Benytte PC, trådløst net, printe, kopiere og faxe
Benytte studierum og andre lokaler
Læse aviser, tidsskrifter og magasiner
Få IT-vejledning til virksomheder
Finde en bog med emnetal
Støtte Læs for livet med bogdonationer
Det kan du hjemmefra
Oprette dig som låner
Sådan søger du efter materialer
Se film, høre lydbøger, læse e-bøger
Bestille fra andre biblioteker
Se bibliotekets digitale tilbud
Besøge os på Facebook
Besøge os på Instagram
Det kan du deltage i
Litteraturfestival Ordet Er Løs 2022
FAQ – Mit Betalingsoverblik
Personoplysninger – dine rettigheder
Vejledning til lån og aflevering
Hillerød Bibliotekerne | Christiansgade 1 | 3400 Hillerød | Tlf.: 7232 5800 | Mail: bibliotek@hillerod.dk eller via borger.dk (sikker mail) | EAN-numre |